Document ID: 32007R0937

KOMISJONI MÄÄRUS (EÜ) nr 937/2007,
6. august 2007,
millega muudetakse määrust (EÜ) nr 1539/2006, millega võetakse vastu 2007. aasta eelarvest liikmesriikidele vahendite eraldamise kava ühenduses enim puudust kannatavatele isikutele sekkumisvarudest pärit toiduainete tarnimiseks, ja kehtestatakse erand määrusest (EMÜ) nr 3149/92
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 10. detsembri 1987. aasta määrust (EMÜ) nr 3730/87, millega kehtestatakse sekkumisvarudest pärit ja ühenduses enim puudustkannatavatele isikutele jaotamiseks mõeldud toiduainete kindlaksmääratud organisatsioonidele tarnimise üldeeskirjad, (1) eriti selle artiklit 6,
ning arvestades järgmist:
(1)
Vastavalt komisjoni 29. oktoobri 1992. aasta määruse (EMÜ) nr 3149/92 (millega kehtestatakse ühenduses enim puudustkannatavatele isikutele sekkumisvarudest pärit toiduainete tarnimise üksikasjalikud eeskirjad) (2) artiklile 2 on komisjon määrusega (EÜ) nr 1539/2006 (3) võtnud vastu 2007. aasta eelarvest liikmesriikidele vahendite eraldamise kava ühenduses enim puudust kannatavatele isikutele toiduainete jagamiseks. Kavaga määratakse eelkõige kindlaks kava rakendamiseks iga meedet kohaldava liikmesriigi käsutuses olevad maksimaalsed rahalised vahendid ning sekkumisametite ladudest saada olevate toodete kogused liikide kaupa.
(2)
Määruse (EMÜ) nr 3149/92 artikli 3 lõikega 3 on nõutud, et liikmesriigid vaatavad aastakava läbi, kui kõnealuse kava rakendamise ajal esineb muudatusi, mis hõlmavad 5 % või enam ühenduse kavas märgitud toote kogustest või väärtustest.
(3)
Komisjonile teatatud või alakasutamise puhul on tegemist enama kui 5 protsendiga 2007. aasta kavas esitatud või üldkoguse väärtusest. Lisaks ei ole 2007. aasta kava puhul teatavaid teravilja ja suhkru koguseid enam vaja.
(4)
Vastavalt määruse (EMÜ) nr 3149/92 artikli 3 lõikele 4 tuleks uuesti saada olevad vahendid eraldada teistele liikmesriikidele nende taotluste põhjal.
(5)
Kreeka sekkumisasutuse valduses oleva riisi kõrvaldamise käigus tuvastati, et saadaolevad kogused ei olnud piisavad, et rakendada Kreekas aastakava täielikult. Seepärast on vaja kohandada sekkumistoodete või vahendite eraldamist, et osta turult tooteid, mis ei ole sekkumisvarudest ajutiselt kättesaadavad.
(6)
Määruse (EMÜ) nr 3149/92 artikli 3 lõike 2 esimeses ja teises lõigus on sätestatud toodete sekkumisvarudest kõrvaldamise tähtajad. Kuna kava muudatuse kohaselt on Poolale sekkumisvarudest ette nähtud teravilja täiendav kogus 203 tonni ja suhkru täiendav kogus 3 224 tonni ning Sloveeniale teravilja täiendav kogus 1 000 tonni, on asjakohane nende koguste puhul teha kõnealustest tähtaegadest erand.
(7)
Seepärast tuleks määrust (EÜ) nr 1539/2006 vastavalt muuta.
(8)
Käesoleva määrusega ette nähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1539/2006 lisasid muudetakse käesoleva määruse lisa kohaselt.
Artikkel 2
Erandina määruse (EMÜ) nr 3149/92 artiklist 3 ei kohaldata kõnealuse artikli esimeses ja teises lõigus sätestatud tähtaegu 1 203 tonni teravilja täiendava koguse ja 3 224 tonni suhkru täiendava koguse suhtes, mis on eraldatud vastavalt käesoleva määruse lisale.
Artikkel 3
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 6. august 2007

Labels: 17
19
5
0
3
18